Petopoika

Petopoika () oikealta nimeltään Garfield Logan on DC Comics -kustantamon sarjakuvissa esiintyvä muotoaan muuttava supersankari. Arnold Draken ja Bob Brownin luoma hahmo esiintyi ensimmäisen kerran vuonna 1965 Doom Patrol -sarjakuvalehden numerossa 99.Beast Boy (comic book character) Comic Vine Viitattu 13.1.2011  Petopoika tunnetaan myös nimellä Vaihdokas (). Petopoika on tullut tunnetuksi Doom Patrolin entisenä jäsenenä ja Teinititaanien vakiojäsenenä.

Sarjakuvassa
Garfield Mark Logan on genetiikkaan erikoistuneiden tiedemiesten Mark ja Marie Loganin poika. Garfield sairastui harvinaiseen Sakutia-tautiin saatuaan tartunnan eräältä vanhempiensa koehenkilöltä. Mark ja Marie yrittivät parantaa poikansa vihreästä apinasta tehdyn seerumin avulla ja onnistuivatkin siinä, mutta Garfieldin ihon ja hiusten pigmentti muuttui vihreäksi. Hän myös pystyi muuttamaan olomuotoaan miksi tahansa eläimeksiWallace, Dan (2008), "Beast Boy", in Dougall, Alastair (ed.), The DC Comics Encyclopedia, London: Dorling Kindersley, p. 39. Myöhemmin ilmeni, että hän saattoi muuttua myös avaruusolennon hahmoon, esimerkiksi Darkseidin Parademoniksi - tosin ilman näiden erikoisvoimia ja väriltään edelleen kokovihreänä. 

Garfieldin vanhemmat kuolivat veneonnettomuudessa pojan ollessa vasta 10-vuotias, ja sen jälkeen hän vietti elämänsä useissa eri sijaisperheissä. Myöhemmin Tuomiopartioon kuulunut Rita Farr adoptoi Garfieldin ja teki hänestä osa-aikaisen jäsenen ryhmässään, joka käytti hänestä nimeä PetopoikaBeatty, Scott (2008), "Doom Patrol", in Dougall, Alastair (ed.), The DC Comics Encyclopedia, New York: Dorling Kindersley, p. 109. Tuomiopartion tuhouduttua Petopojasta tuli hetkeksi näyttelijä Space Trek 2002 TV-sarjassa, jossa hänellä oli avaruusolion rooli. Sarjan jälkeen Garfield vaihtoi nimensä Petopojasta Vaihdokkaaksi ja liittyi TeinititaaneihinWolfman, Marv, George Pérez, Gene Day, "Changeling," Tales of the New Teen Titans #3, Elokuu 1982, DC Comics. Garfieldista tuli läheinen ystävä ryhmän jäsenten kanssa, varsinkin Kyborgin. Samoihin aikoihin hän asui Hollywoodissa samassa asunnossa serkkunsa Mattin ja sankaritar Flamebirdin kanssa, joka pakotti Garfieldin perustamaan uuden ryhmän länsirannikon Titaanit.

Myöhemmin Petopoika aloitti suhteen Ravenin kanssa, mutta suhde päättyi Ravenin lähdettyä ryhmästä. Titaanien ryhmän hajottua Donna Troyn näennäisen kuoleman jälkeen, palattuaan San Franciscoon Kyborgi, Tähtituli ja Petopoika päättävät muodostaa uuden Teen Titans -tiimin, joka toimii mentoreina Young Justicen entisille jäsenille. Petopoika on läsnä joukkueen jäsenenä vuosien 2005–2006 tarinan "Infinite Crisis" tapahtumissa, jonka aikana Petopoika kokoaa joukkueen menneistä ja nykyisistä Titaaneista taistelemaan Superboy-Primea vastaan. Urheasta ponnistelustaan huolimatta mahdottoman voimakas Superboy-Prime voittaa Titaanit helposti.

Kun Titaanit ovat onnistuneet kukistamaan Tuomion Legioonan ja Superboy-Primen, Petopoika tunnustaa Ravenille rakkautensa häntä kohtaan ja tästä liikuttuneena he suutelevat ja aloittavat uudelleen suhteensaTeen Titans vol. 3 #100. DC Comics.

The New 52 sarjakuvissa Petopoika esitetään uuden supersankaritiimin The Ravagers jäsenenä ja hän on väriltään punainen, eikä vihreä"HOWARD MACKIE Talks BEAST BOY, THE RAVAGERS Line-up".

DC Rebirthissä Petopoika liittyi Damian Waynen johtamaan Teinititaaneihin yhdessä Tähtitulen, Ravenin ja Poika Salaman kanssa.

Eräässä Teinititaanien ja Ryhmä-X:n yhteisseikkailussa Garfield vitsailee Wolverinelle:

- mihin Wolverine ärähtää:

Petopoika esiintyi lyhyesti Injustice: Gods Among Us sarjakuvassa, jossa hän oli yhdessä Teräspojan kanssa Metropolisissa, kun Jokerin räjäyttämä ydinpommi räjähti aivan heidän vieressään olevassa rakennuksessa. Teräspoika yritti suojella Petopoikaa ruumiillaan, mutta Petopoika menehtyi vammoihinsa tämän käsivarsilleInjustice: Gods Among Us: Year Three Annual #1.

 Muissa medioissa 
Animaatiossa
Teen Titans
Greg Cipes ääninäytteli Petopoikaa vuoden 2003 Teen Titans animaatiosarjassa, jossa hän oli yksi Teinititaanien pääjäsenistä. Hahmo oli lähinnä ryhmän koomisin jäsen, joka teki jekkuja muille ryhmän sankareille.
Petopoika esiintyy Young Justice animaatiosarjassa, jossa häntä ääninäytteli Logan Grove kahdella ensimmäisellä kaudella ja Greg Cipes kolmannesta kaudesta eteenpäin.
Petopoika esiintyy Teen Titans Go! animaatiosarjassa, jossa häntä ääninäyttelee Greg Cipes.
Petopoika esiintyy vuoden 2015 nettisarjassa DC Super Hero Girls, jossa häntä ääninäyttelee Greg Cipes. Sarjassa Petopoika on Supersankareiden koulun oppilas ja kutsui Haukkatyttöä usein lempinimellä "Mama". Petopoika esiintyi myös vuoden 2019 sarjassa, jossa häntä ääninäytteli Kari Wahlgren.
Petopoika esiintyi animaatioelokuvassa Teen Titans: Trouble in Tokyo, jossa häntä ääninäytteli Greg Cipes.
Petopoika esiintyi animaatioelokuvissa Justice League vs. Teen Titans ja Teen Titans: The Judas Contract, joissa häntä ääninäytteli Brandon Soo Hoo.
Petopoika esiintyi animaatioelokuvissa DC Super Hero Girls: Hero of the Year ja DC Super Hero Girls: Intergalactic Games, joissa häntä ääninäytteli Greg Cipes.
Petopoika esiintyi animaatioelokuvissa Teen Titans Go! To the Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäytteli Greg Cipes.
Petopoika esiintyi animaatioelokuvassa Lego DC Comics Super Heroes: Justice League: Gotham City Breakout, jossa häntä ääninäytteli Greg Cipes.
Petopoika esiintyi animaatioelokuvassa Justice League Dark: Apokolips War, jossa hän kuoli Paradoomien hyökkäyksen seurauksena.
Petopoika tulee esiintymään Beast Boy: Lone Wolf animaatiosarjassa.

Televisiossa
Petopoika esiintyi vuoden 2018 Titans -televisiosarjassa, jossa häntä esitti Ryan Potter.

Videopelit
Petopoika esiintyy vuoden 2011 DC Universe Online -pelissä, jossa se ei ole pelattavana hahmona.
Petopoika esiintyy pelattavana hahmona Teen Titans videopelissä.
Petopoika esiintyy pelattavana hahmona Young Justice: Legacy pelissä, jossa häntä ääninäyttelee Jason Spisak.
Petopoika esiintyy pelattavana hahmona Lego Batman 3: Beyond Gotham pelissä, jossa häntä ääninäyttelee Nolan North.
Petopoika esiintyy pelattavana hahmona Lego DC Super-Villains -pelissä, jossa häntä ääninäyttelee Greg Cipes.

Lähteet

Luokka:DC-universumin supersankarit
Luokka:Kuvitteelliset näyttelijät
Luokka:Kuvitteelliset muodonmuuttajat
Luokka:Teinititaanit